เป็นคนที่ประจำมาไม่ปกติค่ะ รอบเดือนเว้นห่างกัน 28 - 35 วัน บางเดือนมาน้อย บางเดือนมามาก แล้วบางเดือนก็มาไม่ตรงรอบด้วยค่ะ ก่อนหน้านี้เคยมีเพศสัมพันธ์ค่ะ แต่ป้องกันทุกครั้งค่ะ แล้วประจำเดือนก็มาตลอด แล้วอยู่ๆประจำเดือนก็หายไป ก่อนที่ประจำเดือนจะหายไม่ได้มีเพศสัมพันธ์มาแล้ว 4 เดือนค่ะ ประจำเดือนหาย 2 เดือนแล้วค่ะ(แต่มีตกขาวเมือกใสค่ะ) แต่หนูพักผ่อนไม่เพียงพอ นอนดึกตื่นเช้าตลอด แล้วก็แอบเครียดเล็กน้อยค่ะ หนูมีโอกาสที่จะท้องมั้ยคะ
สวัสดีค่ะ ประจำเดือนปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีก การที่ประจำเดือนที่ไม่มาหรือมาช้ากว่า 35 วัน ถือว่าช้าผิดปกติ อาจจะมีสาเหตุได้หลายอย่างเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลซึ่งควรยืนยันการตั้งครรภ์ให้แน่ชัด สามารถที่จะซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป